CELEX: 32012D0835
Language: bg
Date: 2012-12-21 00:00:00
Title: Решение 2012/835/ОВППС на Съвета от 21 декември 2012 година за удължаване на действието на Решение 2010/96/ОВППС за военна мисия на Европейския съюз в подкрепа на обучението на сомалийските сили за сигурност

28.12.2012   
            
            
               BG
            
            
               Официален вестник на Европейския съюз
            
            
               L 357/13
            
         РЕШЕНИЕ 2012/835/ОВППС НА СЪВЕТА
   от 21 декември 2012 година
   за удължаване на действието на Решение 2010/96/ОВППС за военна мисия на Европейския съюз в подкрепа на обучението на сомалийските сили за сигурност
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 15 февруари 2010 г. Съветът прие Решение 2010/96/ОВППС (1).
            
         
               (2)
            
            
               На 28 юли 2011 г. Съветът прие Решение 2011/483/ОВППС (2) за изменение на Решение 2010/96/ОВППС и удължаване на действието му за срок от още една година.
            
         
               (3)
            
            
               Поради закъснение в приемането на ново решение на Съвета за изменение и удължаване на действието на Решение 2010/96/ОВППС е необходимо да се удължи действието на последното с цел да се уреди присъствието на мисията за обучение на ЕС EUTM Сомалия в Уганда, считано от 1 януари 2013 г.
            
         
               (4)
            
            
               В съответствие с член 5 от Протокола относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и осъществяването на решения и действия на Съюза, свързани с въпросите на отбраната. Дания не участва в изпълнението на настоящото решение и поради това не участва във финансирането на мисията.
            
         
               (5)
            
            
               Срокът на военната мисия на ЕС следва да бъде допълнително удължен,
            
         ПРИЕ НАСТОЯЩОТО РЕШЕНИЕ:
   Член 1
   Решение 2010/96/ОВППС се изменя, както следва:
   
               1)
            
            
               Член 10 се заменя със следното:
               „Член 10
               Финансови договорености
               1.   Общите разходи за военната мисия на ЕС се управляват в съответствие с Решение 2011/871/ОВППС на Съвета от 19 декември 2011 г. за създаване на механизъм за администриране на финансирането на общите разходи за операциите на Европейския съюз с военни последици или последици в областта на отбраната (ATHENA) (3) (‧‧ATHENA‧‧).
               2.   Референтната финансова сума за общите разходи на военната мисия на ЕС за периода до 9 август 2011 г. възлиза на 4,8 милиона евро. Процентът от референтната сума, посочен в член 25, параграф 1 от ATHENA, се определя на 60 %.
               3.   Референтната финансова сума за общите разходи на военната мисия на ЕС за периода от 9 август 2011 г. до 31 декември 2012 г. възлиза на 4,8 милиона евро. Процентът от референтната сума, посочен в член 25, параграф 1 от ATHENA, се определя на 30 %.
               4.   Референтната финансова сума за общите разходи на военната мисия на ЕС за периода, започващ на 1 януари 2013 г., възлиза на 0,05 милиона евро. Процентът от тази референтна сума, посочен в член 25, параграф 1 от ATHENA, е 100 %.
            
         
               2)
            
            
               Член 12, параграф 2 се заменя със следното:
               „2.   Мандатът на военната мисия на ЕС приключва на 31 януари 2013 г.“.
            
         Член 2
   Настоящото решение влиза в сила в деня на приемането му.
   То се прилага от 1 януари 2013 г.
   
      Съставено в Брюксел на 21 декември 2012 година.
      
         
            За Съвета
         
         
            Председател
         
         A. D. MAVROYIANNIS
      
   
   
      (1)  ОВ L 44, 19.2.2010 г., стр. 16
   
   
      (2)  ОВ L 198, 30.7.2011 г., стр. 37
   
   
      (3)  ОВ L 343, 23.12.2011 г., стр. 35.“